BE8 วิ่ง 3% โบรกมองกำไร Q3 นิวไฮ ดันทั้งปี 65 โต 60% ชูเป้า 88 บาท
BE8 เด้ง 3% โบรกมองกำไรไตรมาส 3/65 นิวไฮต่อเนื่องจากธุรกิจที่เติบโตและการทยอยทำงานโครงการขนาดใหญ่ ดันทั้งปี 65 โต 60% เคาะเป้า 88 บาท รวมถึงจะเริ่มควบรวมรายได้จาก X10
BE8 เด้ง 3% โบรกมองกำไรไตรมาส 3/65 นิวไฮต่อเนื่องจากธุรกิจที่เติบโตและการทยอยทำงานโครงการขนาดใหญ่ ดันทั้งปี 65 โต 60% เคาะเป้า 88 บาท รวมถึงจะเริ่มควบรวมรายได้จาก X10
6 ก.ย. 2565

ผู้สื่อข่าวรายงานว่า วันนี้ (6 ก.ย.65) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 14:56 น. อยู่ที่ระดับ 58.25 บาท บวก 1.50 บาท หรือ 2.64% สูงสุดที่ระดับ 59 บาท ต่ำสุดที่ระดับ 57.50 บาท ด้วยมูลค่าการซื้อขาย 107.34 ล้านบาท

ด้าน บล.โนมูระ พัฒนสิน ระบุในบทวิเคราะห์ (5 ก.ย.65) คาดกำไรไตรมาส 3/65 ทำนิวไฮต่อเนื่องจากธุรกิจที่เติบโตและการทยอยทำงานโครงการขนาดใหญ่ที่บริษัทได้รับมาในช่วงก่อนหน้า รวมถึงจะเริ่มควบรวมรายได้จาก X10 เข้ามาในเดือน ก.ย. 65
โดยคาดกำไรปี 65 โต 64% เทียบช่วงเดียวกันของปีก่อนที่ 135 ล้านบาท และเติบโตสูงเฉลี่ย 49% ต่อปีในช่วง 66-68 จาก 1.การควบรวม X10 ที่เพิ่มรายได้เป็นเท่าตัว, 2.ธุรกิจหลักที่เติบโตอย่างต่อเนื่องตามความต้องการด้าน Digital transformation, 3.การรุกตลาดภาครัฐที่ยังมีโอกาสมหาศาล, 4.การทำ JV, M&amp;A อย่างต่อเนื่อง
ส่วนราคาหุ้นแม้ซื้อขายบน PER ปี 66 สูง 47 เท่า แต่มองว่าไม่แพงเทียบกับการเติบโตระดับ 92% ในปี 66 (EPS ปี 66 ยังมี upside risk จากดีล BAYCOMS ราว 10%)
ด้านตลาดสหรัฐเริ่มปรับมุมมองการขึ้นดอกเบี้ยครั้งถัดไปเหลือ 50 bps และนโยบายพรรคการเมืองสำหรับการเลือกตั้งเริ่มออกมาสนับสนุนการทำ Digital transformation มากขึ้น และการผนึกกับพันธมิตรต่างๆในช่วงที่ผ่านมาจะทำให้ BE8 มีบริการที่ครอบคลุมและครบวงจรมาก พร้อมรับงาน scale ใหญ่ๆ ระดับหลายร้อยล้านบาทได้ เป็น Top pick กลุ่มและ Monthly top pick เด่นสุดในแง่ Momentum กำไรปี 65 โต 64% และแรงขึ้น 92% ในปี 66 เด่นทั้ง Organic, Inorganic growth แนะนำซื้อราคาเป้าหมาย 88.00 บาท